ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660002656

ขอความช่วยเหลือจัดสรรเจ้าหน้าที่ลงพื้นที่ตรวจสอบบุคคลเร่ร่อน บริเวณใต้สะพานลอยคนข้าม หน้าห้างสรรพสินค้าเซ็นทรัลเวิลด์ ถนนราชดำริ เขตปทุมวัน  เนื่องจากวันที่ 18 เมษายน 2565 ผู้ร้องพบเห็นบุคคลเร่ร่อนนั่งขอทานอยู่ใต้สะพานลอยคนข้าม หน้าห้างสรรพสินค้าเซ็นทรัลเวิลด์ โดยนั่งอยู่บริเวณทางลงบันไดหน้าห้างโซนเอฟ ในช่วงเวลาประมาณ 12.00-20.00 น. เป็นประจำทุกวัน เป็นบุคคลชาวกัมพูชา เพศหญิง อายุประมาณ 70 ปีขึ้นไป รูปร่างเจ้าเนื้อ สูงประมาณ 150 เซนติเมตร ตาด้านขวาแหว่ง (ผู้ร้องทราบมาว่าโดนทุ่นระเบิด) ชอบใส่เสื้อสีน้ำตาลอ่อนคล้ายสีโอลด์โรส ลายเสื้อเป็นลายตารางเส้นสีดำ ซึ่งผู้ร้องประสงค์ให้ทางหน่วยงานลงพื้นที่ตรวจสอบบุคคลดังกล่าว เพราะเห็นว่าเป็นการหลอกลวงคนไทย ผู้ร้องแจ้งว่า ได้มีเจ้าหน้าที่จากสำนักงานเขตปทุมวันติดต่อมาหาผู้ร้อง (ไม่ระบุวันเวลาที่แน่ชัด) ได้แจ้งและชี้แจงให้ผู้ร้องมีความเห็นอกเห็นใจกลุ่มคนเร่ร่อนดังกล่าว ซึ่งผู้ร้องไม่เห็นด้วย เห็นควรให้มีการดำเนินการกับกลุ่มคนเร่ร่อน อีกทั้งวันที่ 21 ตุลาคม 2565 ยังพบเห็นว่ามีบุคคลเร่ร่อนนั่งขอทาน บริเวณ ใต้สะพานลอยคนข้าม หน้าห้างสรรพสินค้าเซ็นทรัลเวิลด์ อยู่เช่นเดิม ต่อมาประมาณวันที่ 12-13 ธันวาคม 2565 เวลาประมาณ 14.00 น. ก็ยังคงพบเห็นปัญหาลักษณะเช่นเดิมอยู่ อีกทั้งจะพบเห็นบุคคลเพศชาย (ไม่ทราบชื่อ-นามสกุล) อายุประมาณ 15-16 ปี สูงประมาณ 150 เซนติเมตร รูปร่างผอม สีผิวขาวเหลือง สวมใส่เครื่องแบบนักเรียนในระดับชั้นมัธยมศึกษา กำลังเดาะลูกฟุตบอลกลางบาทวิถี เพื่อขอทุนการศึกษา จากนั้นจะนำเงินที่ได้ไปให้กับบุคคลที่จำหน่ายสลากกินแบ่งรัฐบาล ซึ่งมีความสัมพันธ์เป็นย่า เป็นบุคคลเพศหญิง (ไม่ทราบชื่อ-นามสกุล) อายุประมาณ 70 ปี สูงประมาณ 150 เซนติเมตร รูปร่างสมส่วน สีผิวดำแดง ซึ่งผู้ร้องเห็นว่าเป็นว่าเป็นการกระทำที่ไม่ถูกต้อง เป็นการหลอกลวงประชาชน และขวางทางเดินสำหรับประชาชนที่สัญจรผ่านบริเวณดังกล่าว อีกทั้งหากว่ามีการแจ้งเรื่องร้องเรียนเข้ามา ทางบุคคลเพศชาย (ไม่ทราบชื่อ-นามสกุล) อายุประมาณ 50 กว่าปี สูงประมาณ 165 เซนติเมตร รูปร่างท้วม สีผิวดำแดง ซึ่งผู้ร้องทราบมาว่าเป็นหัวหน้าฝ่ายเทศกิจ ของสำนักงานเขตปทุมวัน (ตามผู้ร้องแจ้ง) มักจะนำหนังสือร้องเรียนไปให้กับบุคคลเพศหญิงฯ ที่จำหน่ายสลากกินแบ่งรัฐบาลคนดังกล่าวดู เพื่อเตือนให้บุคคลเพศหญิงฯ ระวังตัว (ตามผู้ร้อง) ล่าสุดวันที่ 26 ธันวาคม 2565 เวลาประมาณ 15.00 น. พบเห็นบุคคลเพศชาย (ไม่ทราบชื่อ-นามสกุล) อายุประมาณ 30 ปี สูงประมาณ 165 เซนติเมตร ผิวสีดำแดง รูปร่างสมส่วน แต่งกายแบบตัวละครโจ๊กเกอร์ และมีป้ายคล้องคอแสดงความสามารถ มีพฤติกรรมที่ฉวยโอกาสถูกเนื้อต้องตัวผู้หญิงที่สัญจรผ่านไปมา ผู้ร้องจึงประสงค์ให้หน่วยงานที่เกี่ยวข้องจัดสรรเจ้าหน้าที่ลงพื้นที่ตรวจอีกครั้ง (ผู้ร้องประสงค์ให้ปกปิด ชื่อ-นามสกุล และหมายเลขโทรศัพท์) ทั้งนี้ผู้ร้องได้รับทราบรายงานผลการพิจารณา //ครั้งที่ 1 อ้างอิงเลขที่รับแจ้ง 46952/65 กรุงเทพมหานคร สำนักงานเขตปทุมวัน โดยฝ่ายเทศกิจ ชุดสายตรวจ 253 และฝ่ายพัฒนาชุมชนและสวัสดิการสังคม ได้ลงพื้นที่ตรวจสอบเมื่อวันพฤหัสบดีที่ 21 เมษายน 2565 เวลา 10.00 - 12.00 น. ปรากฏไม่พบบุคคลเร่ร่อนตามที่แจ้ง ทั้งนี้ ฝ่ายพัฒนาชุมชนและสวัสดิการสังคม จักได้ประสานกระทรวงพัฒนาสังคมและความมั่นคงของมนุษย์ลงพื้นที่ตรวจสอบเพื่อแก้ไขปัญหาต่อไป //ครั้งที่ 2 อ้างอิงเลขที่รับแจ้ง 51883/65 กรุงเทพมหานคร โดยสำนักงานเขตปทุมวัน ฝ่ายพัฒนาชุมชนและสวัสดิการสังคม ได้มีหนังสือถึง ผู้กำกับการสถานีตำรวจนครบาลปทุมวัน และผู้กำกับการสถานีตำรวจนครบาลลุมพินี ลงพื้นที่เพื่อพิจารณาแก้ไขปัญหาและดำเนินการตามอำนาจหน้าที่ต่อไป //ครั้งที่ 3 ตามเลขที่รับแจ้ง 144502/65 กรุงเทพมหานคร โดยสำนักงานเขตปทุมวัน ชุดสายตรวจ ๒๕๓ ตรวจสอบเมื่อวันที่ ๒๗ ตุลาคม ๒๕๖๕ ขอเรียนว่าได้จัดเจ้าหน้าที่ตรวจตรากวดขันบุคคลเร่ร่อนขอทานบริเวณ ทางขึ้นลงสะพานลอยหน้าห้างเซ็นทรัลเวิลด์ ประจำทุกวันอย่างต่อเนื่อง ต่อไป เพื่อบรรเทาความเดือดร้อนผู้ที่สัญจรไป-มาบริเวณนั้น พร้อมแนบภาพถ่ายการดำเนินการมาด้วย //ครั้งที่ 4 ตามเลขที่รับแจ้ง 168880/65 กรุงเทพมหานคร โดยหัวหน้าฝ่ายเทศกิจ (ผ่านหัวหน้างานตรวจและบังคับการ) ชุดสายตรวจ 253 ได้จัดเจ้าหน้าที่ตรวจสอบขอเรียนให้ทราบว่า 1. ได้ตรวจสอบกวดขันบุคคลเร่ร่อนมิให้นั่งขอทานบริเวณทางขึ้นลงสะพานลอยอย่างต่อเนื่องทุกวัน 2. ได้ตรวจสอบกวดขันมิให้บุคคลเพศชายทำกิจกรรมยืนเดาะลูกฟุตบอลบริเวณกลางบาทวิถี เพื่อบรรเทาความเดือดร้อนผู้ที่สัญจรไป-มา บริเวณทางขึ้นลงสะพานลอย 3. กรณีว่ามีเจ้าหน้าที่เทศกิจมักจะนำหนังสือร้องเรียนให้กับบุคคลเพศหญิง ที่จำหน่ายสลากกินแบ่งรัฐบาลดู ขอเรียนว่าไม่เป็นความจริง ทั้งนี้ จักได้จัดเจ้าหน้าที่ตรวจตรากวดขันอย่างต่อเนื่องต่อไป //ครั้งที่ 5 ตามเลขที่รับแจ้ง 174767/65 มีการแจ้งรายงานผลการปฏิบัติงานว่า กรุงเทพมหานคร โดยหัวหน้าฝ่ายเทศกิจ (ผ่านหัวหน้างานตรวจและบังคับการ) ชุดสายตรวจ 253 ได้จัดเจ้าหน้าที่ลงพื้นที่ตรวจสอบแก้ไขปัญหามิให้มีบุคคลเร่ร่อนนั่งขอทานบริเวณดังกล่าวตามอำนาจหน้าที่ หากพบบุคคลเร่ร่อนขอทาน จะประสานกับหน่วยงานที่เกี่ยวข้องดำเนินการต่อไป ทั้งนี้ จักได้จัดเจ้าหน้าที่ตรวจตรากวดขันอย่างต่อเนื่องต่อไป  แต่ผู้ร้องแจ้งว่า เมื่อวันที่ 19 มกราคม 2566 เวลาประมาณ 16.00 น. พบเห็นบุคคลเพศชาย (ไม่ทราบชื่อ-นามสกุล) อายุประมาณ 15-16 ปี สูงประมาณ 150 เซนติเมตร รูปร่างผอม สีผิวขาวเหลือง สวมใส่เครื่องแบบนักเรียนในระดับชั้นมัธยมศึกษา ปักตัวเลขบริเวณหน้าอกของเสื้อนักเรียนระบุงว่า บ.ล. เลขประจำตัวคือ 30752 กำลังเดาะลูกฟุตบอลกลางบาทวิถี เพื่อขอทุนการศึกษาอยู่ พบเห็นเป็นประจำเกือบทุกวัน และยังพบเห็นบุคคลเพศชายที่กล่าวข้างต้น แต่งกายแบบตัวละครโจ๊กเกอร์ แต่งตัวแสดงความสามารถ แต่ไม่ได้แสดงความสามารถอะไรเลย และมีบุคคลเร่ร่อนขอรับบริจาคเงิน คือ คู่แม่ลูกข้ามชาติ (ตามผู้ร้องแจ้ง) ให้ลูกที่เป็นบุคคลเพศชายอายุประมาณ 10 กว่าปี  เปิดเพลงลิปซิ้ง มายืนปัสสาวะบริเวณกลางบาทวิถี โดยนำอวัยวะเพศใส่ในกระบอกน้ำดื่มมีสีใส ซึ่งแม่ของเด็กอ้างว่า เด็กคนดังกล่าวเป็นเด็กพิเศษ เข้าห้องน้ำไม่ได้ ซึ่งเป็นการกระทำที่ไม่ถูกต้อง จึงประสงค์ให้หน่วยงานที่เกี่ยวข้องจัดสรรเจ้าหน้าที่เข้าไปตรวจสอบและแก้ไขปัญหาดังกล่าวต่อไป 


//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata